Príloha č. 4 – Vzor kúpnej zmluvy
Kúpna zmluva
uzatvorená podľa § 588 a nasl. zákona č. 40/1964 Zb. Občiansky zákonník v účinnom znení
(ďalej len „Zmluva“)
I.
Zmluvné strany
	Predávajúci:
	Obec Bystré

	Sídlo:
	Šarišská 98/20, 094 34 Bystré

	IČO:
	00332275

	DIČ:
	2020640886

	Zastúpený:
	PhDr. Ľubomírom Hrehom, starostom obce

	Banka:
	VÚB Banka

	IBAN:
	SK45 0200 0000 0027 2207 3956__________


(ďalej len „Predávajúci“)
Kupujúci:
(pri vyhotovení konkrétnej zmluvy sa použijú iba relevantné údaje podľa súťažného návrhu)
Fyzická osoba:
	Meno a priezvisko:
	______________________________

	Rodné priezvisko:
	______________________________

	Dátum narodenia:
	______________________________

	Rodné číslo:
	______________________________

	Trvalý pobyt:
	______________________________

	Štátne občianstvo:
	______________________________



Manžel/manželka – ak má byť Predmet kúpy nadobudnutý do BSM:
	Meno a priezvisko:
	______________________________

	Rodné priezvisko:
	______________________________

	Dátum narodenia:
	______________________________

	Rodné číslo:
	______________________________

	Trvalý pobyt:
	______________________________

	Štátne občianstvo:
	______________________________



Právnická osoba:
	Obchodné meno:
	______________________________

	Sídlo:
	______________________________

	IČO:
	______________________________

	Zapísaná v:
	______________________________

	Zastúpená:
	______________________________


(ďalej jednotlivo alebo spoločne len „Kupujúci“; Predávajúci a Kupujúci ďalej spolu aj ako „Zmluvné strany“)
II.
Predmet kúpy
2.1.	Predávajúci je výlučným vlastníkom nehnuteľnosti evidovanej Okresným úradom Vranov nad Topľou, katastrálnym odborom, pre okres Vranov nad Topľou, obec Bystré, katastrálne územie Bystré, na LV č. 1458, ako:
– parcela registra „C“, parc. č. __________ – orná pôda o výmere ______ m², vo veľkosti spoluvlastníckeho podielu 1/1 z celku
(ďalej len „Predmet kúpy“).
2.2.	Predávajúci touto Zmluvou predáva Kupujúcemu Predmet kúpy a Kupujúci Predmet kúpy kupuje a nadobúda do vlastníctva v podiele 1/1 k celku. Ak sú Kupujúcimi manželia, nadobúdajú Predmet kúpy do ich bezpodielového spoluvlastníctva manželov.
2.3.	Uzatvorenie tejto Zmluvy je výsledkom obchodnej verejnej súťaže na predaj majetku Obce Bystré, ktorej podmienky boli schválené uznesením Obecného zastupiteľstva obce Bystré č. 316/2026 zo dňa 29.07.2026. Predmet kúpy tvoril súťažnú časť č. ______. Podľa konečných výsledkov obchodnej verejnej súťaže bol Kupujúci určený ako úspešný účastník pre túto súťažnú časť s ponúknutou kúpnou cenou uvedenou v čl. IV tejto Zmluvy.
III.
Osobitné dojednania Zmluvných strán
3.1.	Zmluvné strany vyhlasujú, že sú oprávnené túto Zmluvu uzatvoriť, ich zmluvná voľnosť nie je ničím obmedzená a údaje nimi uvedené v tejto Zmluve sú pravdivé.
3.2.	Predávajúci vyhlasuje, že podľa jeho vedomosti a podľa stavu zapísaného na liste vlastníctva, na ktorom je Predmet kúpy evidovaný, ku dňu podpisu tejto Zmluvy na Predmete kúpy neviaznu žiadne záložné práva, vecné bremená, nájomné práva, predkupné práva ani iné práva tretích osôb, ktoré by bránili prevodu vlastníckeho práva na Kupujúceho, okrem prípadných tiarch výslovne uvedených v tejto Zmluve.
3.3.	Kupujúci prehlasuje, že je oboznámený s faktickým stavom Predmetu kúpy, pričom Predávajúci mu neposkytuje žiadne záruky týkajúce sa jeho kvality, či akýchkoľvek iných vlastností a Kupujúci kupuje Predmet kúpy do svojho vlastníctva v stave v akom stojí a leží. 
3.4.	Poplatky spojené s povolením vkladu vlastníckeho práva do katastra nehnuteľností uhrádza v celom rozsahu Kupujúci.
IV.
Kúpna cena a platobné podmienky
4.1.	Kúpna cena za Predmet kúpy je určená na základe konečného výsledku obchodnej verejnej súťaže vo výške __________ EUR (slovom: __________________________ eur). Kúpna cena je konečná.
4.2.	Kupujúci uhradil Predávajúcemu sumu 2 500 EUR ako finančnú zábezpeku zloženú za celý súťažný návrh v súlade s podmienkami obchodnej verejnej súťaže. Táto finančná zábezpeka sa započítava na kúpnu cenu podľa bodu 4.1 tejto Zmluvy.
4.3.	Doplatok kúpnej ceny vo výške __________ EUR bol v lehote určenej podmienkami obchodnej verejnej súťaže pripísaný na bankový účet Predávajúceho uvedený v čl. I tejto Zmluvy. Predávajúci podpisom tejto Zmluvy potvrdzuje, že kúpna cena bola uhradená v celom rozsahu.
V.
Nadobudnutie vlastníckeho práva a povinnosť výstavby
5.1.	Zmluvné strany berú na vedomie, že vlastnícke právo k Predmetu kúpy nadobudne Kupujúci vkladom do katastra nehnuteľností na základe právoplatného rozhodnutia príslušného katastrálneho odboru Okresného úradu o povolení vkladu.
5.2.	Odo dňa podpisu tejto Zmluvy sú Zmluvné strany viazané prejavmi svojej vôle uvedenými v Zmluve. Od Zmluvy možno odstúpiť v prípadoch ustanovených zákonom alebo výslovne dohodnutých v tejto Zmluve.
5.3.	Návrh na vklad vlastníckeho práva k Predmetu kúpy do katastra nehnuteľností podá splnomocnený advokát podľa čl. VI tejto Zmluvy bez zbytočného odkladu po podpise Zmluvy všetkými Zmluvnými stranami, po úplnom zaplatení kúpnej ceny a po nadobudnutí účinnosti Zmluvy.
5.4.	Kupujúci sa zaväzuje začať na Predmete kúpy s výstavbou rodinného domu najneskôr do dvoch rokov odo dňa nadobudnutia vlastníckeho práva k Predmetu kúpy.
5.5.	Za deň nadobudnutia vlastníckeho práva sa na účely tejto Zmluvy považuje deň, ku ktorému nastanú právne účinky vkladu vlastníckeho práva Kupujúceho do katastra nehnuteľností.
5.6.	Za začatie výstavby rodinného domu sa považuje preukázateľná realizácia základových konštrukcií rodinného domu v súlade s príslušnou projektovou dokumentáciou a všeobecne záväznými právnymi predpismi. Za začatie výstavby sa nepovažujú samotné prípravné práce, zemné práce, vyhotovenie projektovej dokumentácie, vybavovanie potrebných povolení ani iné administratívne úkony.
5.7.	Kupujúci je povinný na požiadanie Predávajúceho preukázať splnenie povinnosti podľa bodu 5.4 tejto Zmluvy.
5.8.	Povinnosť Kupujúceho začať s výstavbou rodinného domu v lehote podľa bodu 5.4 tejto Zmluvy predstavuje podstatnú podmienku prevodu Predmetu kúpy a vychádza z účelu, na ktorý Predávajúci Predmet kúpy prevádza. Ak Kupujúci túto povinnosť v stanovenej lehote nesplní, Predávajúci je oprávnený od tejto Zmluvy odstúpiť bez potreby poskytnutia dodatočnej lehoty na splnenie tejto povinnosti.
5.9.	Odstúpenie Predávajúceho podľa bodu 5.8 tejto Zmluvy musí mať písomnú formu a je účinné jeho doručením Kupujúcemu; ak sú Kupujúcimi manželia, odstúpenie sa doručuje obom Kupujúcim. V prípade platného odstúpenia sú Zmluvné strany povinné vrátiť si vzájomne plnenia poskytnuté podľa tejto Zmluvy a poskytnúť si potrebnú súčinnosť na usporiadanie vlastníckych vzťahov k Predmetu kúpy v katastri nehnuteľností.
VI.
Splnomocnenie na katastrálne konanie
6.1.	Zmluvné strany sa dohodli, že návrh na vklad vlastníckeho práva z tejto Zmluvy podajú príslušnému katastrálnemu odboru Okresného úradu prostredníctvom JUDr. Miroslava Piláta, advokáta reg. č. 7627, sídlom Jarmočná 369, 094 31 Hanušovce nad Topľou. 
6.2.	Zmluvné strany svojimi podpismi na tejto zmluve výslovne splnomocňujú uvedeného advokáta
a) ku konverzii a elektronickému podaniu tejto zmluvy a príslušného návrhu na vklad vlastníckych práv z tejto zmluvy príslušnému Okresnému úradu, katastrálnemu odboru za účelom vkladu vlastníckeho práva do katastra nehnuteľností, ako aj k ich zastupovaniu v správnom konaní o povolenie vkladu do katastra na príslušnom Okresnom úrade - katastrálnom odbore, 
b) na všetky právne úkony spojené s vykonaním opráv, resp. doplnením návrhu na vklad alebo jeho príloh v konaní o povolení vkladu vlastníckeho práva k nehnuteľnosti do katastra nehnuteľností 
c) k podpisu žiadosti o zmenu adresy (miesto trvalého pobytu) v katastri nehnuteľností,
d) k podpisu návrhu na vklad vlastníckeho práva do katastra nehnuteľností z tejto zmluvy a k podpisu oznámenia o návrhu na vklad vlast. práv do katastra nehnuteľnosti. z tejto zmluvy a k ich podaniu na príslušný Okresný úrad, katastrálny odbor.
6.3.	Zmluvné strany berú na vedomie, že advokát vykoná autorizovanú konverziu dokumentov a elektronické podanie návrhu na vklad do katastra nehnuteľností; nejde o autorizáciu zmluvy advokátom v zmysle osobitných predpisov.
VII.
Záverečné ustanovenia
7.1.	Predávajúci podpisom tejto Zmluvy potvrdzuje, že je oprávnený s Predmetom kúpy disponovať. Zmluvné strany zároveň potvrdzujú, že právny úkon je urobený v predpísanej forme, prejavy vôle sú hodnoverné a dostatočne zrozumiteľné.
7.2.	Zmenu alebo doplnenie tejto Zmluvy možno vykonať iba písomným dodatkom, ak je taká zmena v súlade so schválenými podmienkami obchodnej verejnej súťaže, príslušnými uzneseniami Obecného zastupiteľstva obce Bystré a všeobecne záväznými právnymi predpismi.
7.3.	Vo veciach neupravených touto Zmluvou sa zmluvný vzťah spravuje príslušnými ustanoveniami všeobecne záväzných právnych predpisov.
7.4.	Ak niektoré ustanovenie tejto Zmluvy je alebo sa stane neplatným alebo neúčinným, nie je tým dotknutá platnosť a účinnosť ostatných ustanovení Zmluvy.
7.5.	Zmluva je vyhotovená v troch rovnopisoch, z ktorých jeden je určený pre Predávajúceho, jeden pre Kupujúceho a jeden pre advokáta vykonávajúceho autorizovanú konverziu Zmluvy a elektronické podanie návrhu na vklad.
7.6.	Táto Zmluva nadobúda platnosť dňom jej podpisu všetkými Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv v súlade s § 47a Občianskeho zákonníka a § 5a zákona č. 211/2000 Z. z. Účinky prevodu vlastníckeho práva k Predmetu kúpy nastávajú dňom právoplatnosti rozhodnutia príslušného katastrálneho odboru Okresného úradu o povolení vkladu vlastníckeho práva v prospech Kupujúceho.
7.7.	Zmluvné strany vyhlasujú, že si túto Zmluvu riadne prečítali, jej obsahu porozumeli a Zmluva vyjadruje ich skutočnú, slobodnú a vážnu vôľu; na znak súhlasu ju vlastnoručne podpisujú.

V __________________ dňa __________________
	Predávajúci:
	Kupujúci:
	Kupujúci – manžel/manželka pri BSM:

	
	
	

	________________________
	________________________
	________________________

	Obec Bystré, zast.
	meno / obchodné meno:
	meno a priezvisko:

	PhDr. Ľubomír Hreha, starosta
	________________________
	________________________



